open-index/open-wikipedia-markdown huggingface dataset:
Դհուրատա Դորա

**Դհուրատա Դորա** (ալբ. ðuɾata doɾaծ, ), Կոսովոյի երգչուհի և երգահան։

## Վաղ կյանք և կարերիա
Դհուրատա Մուրտուրին ծնվել է 1992 թվականի դեկտեմբերի 24-ին ալբանական ընտանիքում, Բավարիայի Նուրեմբերգ քաղաքում, Գերմանիայում։ Նա հաճախել է տարրական դպրոց Ֆյուրտ քաղաքում։ Սկսել է երգել վաղ տարիքից՝ հանդես գալով Դհուրատա Դորա կեղծանունով։ Երգչուհու կարերիան սկսել է Կոսովոյում, որտեղ 2011 թվականին թողարկեց իր առաջին սինգլը՝ Vete kërkove": Իր առաջին սինգլից հետո, 2012 հաջողությամբ  հանդես է եկել «Get Down» երգով Դոն Արբասի հետ։ Այս երգը ավելի հայտնի դարձավ, քան առաջինը; Տարիներ հետո նա ձայնագրում է իր մյուս երգը՝  "I Like Dat" ը։ 2013 թվականի ամռանը թողարկում է իր նոր տեսահոլովակը "Edhe Pak" երգի հիման վրա՝ համագործակցելով Բլունտ Ռեալի և Լումի Բ-ի հետ։

2014 թվականի նոյեմբերին Դորայի սինգլը արդեն թողարկված էր։ 2015 թվականի գարնանը, Դորան սկսում է աշխատել  *Max Production Albani* կազմակերպությունում։ 2019 թվականի ապրիլին, համագործակցելով Սոլկինգի հետ, թողարկեց իր նոր տեսահոլովակը, որը YouTube-ում շատ  արագ   հավաքեց 560 միլիոն դիտում։

2019 թվականի ապրիլին միջազգային հարթակներում ներկայացրեց իր առաջին «Zemër» սինգլը՝ համագործակցելով ալժիրցի ռեփեր Սուլկինգի հետ։ Սինգլը Ալբանիայում առաջատար էր, և շուտով մտավ երաժշտական հիթ-շքերթի մեջ Բելգիայում, Շվեյցարիայում և Ֆրանսիայում։ 2020  փետրվարին սկսեց համագործակցել գերմանա–ալբանացի ռեփեր Ազետի հետ։ Միասին աշխատում էին գերմաներեն «Lass los» սինգլի վրա։

## Ձայնասկավառակներ
* *A Bombi (2016)*

### Սինգլներ
**Որպես առաջատար արտիստ**

#### Որպես բնորոշ արտիստ

## Ծանոթագրություններ

Կատեգորիա:Ալբանացի երգչուհիներ
Ինգա Ստանիտե-Տոլոչկիենե

**Ինգա Ստանիտե-Տոլոչկիենե**, (), քաղաքագետ, դիվանագետ, Հայաստանում Լիտվայի դեսպան։

## Կենսագրություն
Ինգա Ստանիտե-Տոլոչկիենեն  ծնվել է Լիտվայի Վիլնյուս քաղաքում 1977 թվականի ապրիլի 20-ին։ 1995-1999 թվականներին սովորել է Վիլնյուսի համալսարանում, միջազգային հարաբերությունների և քաղաքագիտության բաժնում,  քաղաքագիտության բակալավրիատ է։ 1999-2001 թվականներին սովորել է նույն համալսարանի միջազգային հարաբերությունների և քաղաքագիտության բաժնում, Միջազգային հարաբերությունների և դիվանագիտության մագիստրոս է։ 1998 թվականին սովորել է Կոպենհագենի DIS ուսումնական հաստատությունում։

1999-2000 թվականներին աշխատել է Լիտվայի կառավարությանն առընթեր Եվրոպական հանձնաժողովի Ինտեգրացիոն ռազմավարության Ծրագրերի բաժնում՝ որպես ավագ մասնագետ։ 2000-2004 թվականներին աշխատել է նույն բաժնում՝ որպես Ինտեգրացիոն վերլուծության բաժնի ղեկավարի տեղակալ։ 2004 թվականին աշխատել է  Լիտվայի Հանրապետության Կառավարության գրասենյակի  Արտաքին քաղաքականության բաժնում՝ որպես խորհրդատու։ 2004-2009 թվականներին եղել է խորհրդատու Լիտվայի Հանրապետության Արտաքին գործերի նախարարության ԵՄ ոլորտային քաղաքականության համակարգման բաժնում։ 2009-2012 թվականներին աշխատել է որպես խորհրդական, ապա 2012-2014 թվականներին՝ նախարար խորհրդական Լիտվայի Հանրապետության Մշտական ներկայացուցչություն Եվրոպական միությունում։ 2014-2017 թվականներին եղել է Արտաքին գործերի նախարարության Արևելյան հարևանության քաղաքականության վարչության պետի տեղակալ, ապա 2017-2019 թվականներին՝ վարչության պետ։ 2019 թվականի օգոստոսի 19-ից մինչ օրս հանդիսանում է Հայաստանի Հանրապետությունում Լիտվայի Հանրապետության Արտակարգ և Լիազոր դեսպան։

Ինգա Ստանիտե-Տոլոչկիենեն տիրապետում է անգլերեն, ռուսերեն, գերմաներեն (հիմնական իմացություն), ֆրանսերեն (հիմնական իմացություն) լեզուներին։

Ամուսնացած է, ունի 3 դուստր։

2016 թվականին Արտաքին գործերի նախարարության կողմից պարգևատրվել է «Լիտվական դիվանագիտության մեջ ներդրած ավանդի համար» մեդալով։

## Ծանոթագրություններ

## Արտաքին հղումներ
*Ադրբեջանի իշխանություններն արհեստական ձգձգում են գերիների և զոհվածների մարմինների փոխանակման գործընթացը․ ՄԻՊ-ը՝ Լիտվայի դեսպանին
*Հայաստանի ֆինանսների նախարար Ատոմ Ջանջուղազյանն ընդունել է դեսպաններ Ինգա Ստանիտե-Տոլոչկիենեին, Սվենսոն Պատրիկին և Պավել Չեպլակին
*Լիտվան հետաքրքրված է բարձր տեխնոլոգիաների ոլորտում հայկական բրենդ համարվող ԹՈՒՄՈ-ի տեղայնացմամբ

Կատեգորիա:Կին դիվանագետներ
Կատեգորիա:Քաղաքագետներ
Կատեգորիա:Վիլնյուսի համալսարանի շրջանավարտներ
Կատեգորիա:Լիտվացի դիվանագետներ
Աչոմի (ժողովուրդ)

**Աչոմի ժողովուրդ** () կամ **Խոդոմոնի** () պարսկական ցեղի էթնիկական խումբ են, որոնք ապրում են  Իրանի հարավում, այսինքն՝ Ֆարսի և Կերման նահանգների հարավում,Բուշեհրի նահանգի արևելյան մասում  և գրեթե ողջ Հորմոզգան նահանգում։

Աչոմի ժողովրդից շատերը երկար տարիներ ապրել են Պարսից ծոցի երկրներում՝ Արաբական Միացյալ Էմիրություններում, Բահրեյնում, Քուվեյթում, Քաթարում և Օմանում և համարվում են բնիկ։

Աչոմիների մեծ մասը սուննի է և նրանց մեջ փոքր թվով շիաներ կան։ Աչոմիները խոսում են աչոմի լեզվով, որն ավելի մոտ է հին, քան ժամանակակից պարսկերենին։

## Ծանոթագրություններ

Կատեգորիա:Անձինք ըստ էթնոսի
Կատեգորիա:Ասիայի էթնիկ խմբեր
Կատեգորիա:Բուշեհրի նահանգ
Կատեգորիա:Իրանական ազգեր
Կատեգորիա:Իրանի ազգեր
Կատեգորիա:Կաղապարներ:Պատմություն և իրադարձություններ
Կատեգորիա:Հնդեվրոպական ազգեր
Կատեգորիա:Հնդեվրոպացիներ
Կատեգորիա:Պարսիկներ
Կատեգորիա:Պարսից ծոց
Կատեգորիա:Ֆարսի նահանգ
Ready or Not (Momoland-ի երգ)

"**Ready or Not**", հարավկորեական գըրլ բենդ Momoland-ի երգը։ Այն թողարկվել է 2020 թվականի նոյեմբերի 17-ին` MLD Entertainment-ի կողմից և տարածվել է Sony Music-ի միջոցով։

[left|thumb|200px|[Psy` "Ready or Not"-ի լիրիկիստ (*նկարված* 2012 թվականին):]]

## Թրեք լիստ

## Չարթեր

## Թողարկման պատմություն

## Ծանոթագրություններ

Կատեգորիա:2020 սինգլներ
Կոսովոյի միջազգային կառավարական խումբ

**Կոսովոյի միջազգային կառավարական խումբը** կազմակերպություն է, որը ստեղծվել է Կոսովոյի կարգավիճակի գործընթացին վերաբերող Ահտիսաարի ծրագրի համաձայն։ Այն ստեղծվել է Կոսովոյի ժողովրդավարական զարգացումը ղեկավարելու և լավ կառավարման, բազմազգության և օրենքի գերակայության խթանման համար։

Խումբը պատասխանատու էր Կոսովոյի միջազգային քաղաքացիական ներկայացուցչի (ICR) նշանակման և վերահսկման համար։ ԿԽՄԿ-ը Կոսովոյի «վերջնական լիազորությունն էր, որը վերաբերում էր ծրագրի մեկնաբանմանը» և «ունակ էր չեղյալ հայտարարել Կոսովոյի իշխանությունների կողմից ընդունված որոշումները կամ օրենքները, և պատժամիջոցներ կիրառել ու հեռացնել պետական պաշտոնյաներին, որոնց գործողությունները նա որոշել էր անհամապատասխանեցնել» ծրագրի հետ։ Եվրամիության հատուկ ներկայացուցիչը (EUSR) Կոսովոյում (նշանակված Եվրախորհրդի կողմից) ISG- ի կողմից վերանշանակվեց որպես ICR:

2008-ի Կոսովոյի անկախության հռչակագիրը պաշտոնապես «ընդունում է Ահտիսաարիի պլանի բոլոր պարտավորությունները»։ Այն իր երդմնակալության արարողությունն ունեցավ հինգշաբթի, 2008 թվականի փետրվարի 28-ին։ Սերբիան խումբը ճանաչեց «անօրինական» և այն դատապարտվեց Ռուսաստանի կողմից։

2012 թվականի սեպտեմբերի 10-ին Միջազգային կառավարման խումբը ունեցավ իր վերջին հանդիպումը և պաշտոնապես ավարտեց իր ղեկավարումը։

Անմիջական գործողությամբ, CSP- ն այլևս գոյություն չունի որպես առանձին և գերակա իրավական իշխանություն, և Կոսովոյի Հանրապետության Սահմանադրությունը այժմ հանդիսանում է երկրի իրավական դաշտի միակ հիմքը։

Իսկ Կոսովոն պատասխանատու դարձավ իր կառավարման համար։

## Անդամ երկրներ
25  երկիր կան, որոնք անդամ էին Կոսովայի միջկառավարական խմբին, որնցից 15 -ը կազմավորման փուլում էին, և տասը այլ երկրներ միացան հետագայում։ Խմբի յուրաքանչյուր երկիր ճանաչեց Կոսովոյի անկախության հռչակագիրը The Group was composed of 20 EU member states and five non-EU countries.:

Ահտիսարիի նախագիծն ի սկզբանե սահմանում էր ISG- ն, որը բաղկացած էր հետևյալ երկրներից.

*  Ֆրանսիա
*  Գերմանիա
*  Իտալիա
*  Ռուսաստան
*  Միացյալ Թագավորություն
*  Միացյալ Նահանգներ
*  Եվրոպական միություն
* Եվրոպական հանձնաժողով
* ՆԱՏՕ

ISG- ն ասում էր, որ «ISG- ի անդամ դառնալու չափանիշներից մեկը Կոսովոյի անկախության ճանաչումն էր»։  Խումբը կազմված էր  20 անդամ պետություններից և հինգ երկրներից։

*  Ավստրիա
*  Բելգիա
*  Բուլղարիա
*  Խորվաթիա
*  Չեխիա 
*  Դանիա
*  Էստոնիա
*  Ֆինլանդիա
*  Ֆրանսիա
*  Գերմանիա
*  Հունգարիա
*  Իռլանդիա
*  Իտալիա
*  Լատվիա
*  Լիտվա
*  Լյուքսեմբուրգ
*  Նիդեռլանդներ
*  Նորվեգիա
*  Լեհաստան
*  Սլովենիա
*  Շվեդիա
*  Շվեյցարիա
*  Թուրքիա
*  Միացյալ Թագավորություն
*  Միացյալ Նահանգներ

## Ծանոթագրություններ
Wylsacom

**Wylsacom** (**Վիլսաքոմ**, իսկական անուն՝ **Վալենտին Վալերի Պետուխովը**, ), ռուս վիդեոբլոգեր (տեխնոբլոգեր), տարբեր գաջեթների և տեխնիկայի մեկնաբան, «Wylsacom» համանուն YouTube-յան ալիքի սեփականատեր, նախկին իրավաբան։ YouTube վիդեոհոսթինգի ռուսալեզու հատվածի ամենահայտնի և ամենահարուստ վիդեոբլոգերներից մեկն է։ Ընդգրկված է ռուսական «Forbes» ամսագրի «Ռուսաստանի մինչև 40 տարեկան ամենահաջողակ աստղեր 2020» և «Ռուսաստանի ամենահարուստ բլոգերների թոփ-12» վարկանիշային աղյուսակում։

2021 թվականի մայիսի դրությամբ «Wylsacom» ալիքին բաժանորդագրվել է 9,85 միլիոն մարդ, իսկ դրա հոլովակները ընդհանուր առմամբ հավաքել են 2,3 միլիարդ դիտում։

## Կենսագրություն
Վալենտին Վալերի Պետուխովը ծնվել է 1986 թվականի հունվարի 21-ին Մոսկվայում։

Իր գործունեությունը սկսել է որպես չինովնիկ, աշխատել է Մոսկվայի կառավարությունում, բայց հեռացվել է մի շարք պատճառներով։

Դպրոցն ավարտելուց հետո ընդունվել է Մոսկվայի Շոլոխովի անվան պետական համալսարանի իրավաբանության բաժին։

«Խաղային աշխարհի Նավիգատոր», «Mobile News» և «Շարժական Պորտալ» ամսագրերում հոդվածների հեղինակ է եղել, նաև աշխատել է համակարգչային խաղերի և բջջային տեխնիկայի մասին հրատարակություններում։ 2007 թվականին եղել է «Բջջային համակարգիչներ» ամսագրի «Սմարթֆոններ» բաժնի խմբագիրը, բոլոր նորությունները գրել է միայնակ՝ կեղծանունների ներքո։ Ցածր աշխատավարձի պատճառով նա ստիպված է եղել փոխել աշխատանքի վայրը և մի քանի տարի աշխատել որպես իրավաբան։

## Գործունեություն YouTube-ում
2011 թվականի հուլիսի 31-ին Վալենտին Պետուխովը YouTube-ում ստեղծել է իր ալիքը՝ «Wylsacom» անվանումով։ Այն վարում է մինչ օրս։ Սկզբնապես ալիքով թողարկել է iOS-ի և Android-ի համար նախատեսված բջջային խաղերի և հավելվածների ակնարկներ, իսկ հետո անցել է տեխնիկների ակնարկների (հեռախոսներ, պլանշետներ, համակարգիչներ և նոթբուքեր)։

Կրճատ մականունը՝ «Wylsa»-ն, վերծանվում է որպես «Would you like some apple?» (Խնձոր ցանկանո՞ւմ եք)։ Բլոգերի խոսքերով ի սկզբանե պլանվորվում էր միայն Apple-ի ապրանքների ակնարկներ անել։ Սակայն ժամանակի ընթացքում ալիքի շրջանակներն ընդլայնվել են, և Վալենտինը սկսել է IT ոլորտին վերաբերող տարբեր թեմաներով տեսանյութեր թողարկել։

2012 թվականի ապրիլի 11-ին ստեղծվել է մեկ այլ YouTube ալիք՝ «WylsaGames» (այժմ ՝ «WylsaStream») անվանումով։ Ի սկզբանե թողարկվել է համակարգչային խաղերի լետսպլեյներ, իսկ հետո սկսել են անցկացվել ստրիմներ (ուղիղ հեռարձակումներ)։

2013 թվականի փետրվարի 21-ին ստեղծվել է «WylsaLive» ալիքը, որտեղ սկզբում թողարկվել են «Հանդիպում ենք խոհանոցում» անվանումով տեսախոսակցություններ, իսկ հետո մի քանի սթրիմներ։

2015 թվականին «Wylsacom» ալիքը 1 միլիոն բաժանորդ է ունեցել։

### Ճանաչում
*Brand Analytics*-ի վերլուծական սերվերի տվյալներով՝ 2019 թվականի սեպտեմբերին Wylsacom-ն իր ժողովրդականությամբ զբաղեցրել է առաջին տեղը YouTube-ում ռուսալեզու բլոգերների շրջանում։

2020 թվականին Wylsacom-ը մասնակցել է *Cyberpunk 2077* համակարգչային խաղի ռուսական տարբերակի ստեղծմանը և հնչյունավորել Բարրի անունով հերոսներից մեկին։

2020 թվականի դեկտեմբերին հյուրընկալվել է «Երեկոյան Ուրգանտ» հեռուստահաղորդմանը։

## Մրցանակներ

## Անձնական կյանք
Վալենտինն ամուսնացած է, ունի երկու երեխա (տղա և աղջիկ)։

## Ծանոթագրություններ

## Արտաքին հղումներ
* wylsa.com Պաշտոնական կայք

Կատեգորիա:Ռուսաստանի իրավաբաններ
Կատեգորիա:Ստեղծագործական կեղծանուններ
Սեթ Գեյբլ

**Սեթ Գեյբլ** (, ), ամերիկացի դերասան։

## Կյանք և կարիերա
Ծնվել է Ֆլորիդա նահանգի Հոլլիվուդ քաղաքում և ավարտել է Նյու Յորքի համալսարանը։ Ստացել է խորթ հոր ազգանունը, որը նրան որդեգրել է Կոսենտինո ազգանունով։ Նրա առաջին նշանակալից դերը եղել է 2004 թվականին FX հեռուստաալիքի «Մարմնի մասեր» հեռուստասերիալում, որտեղ կատարել է Ֆամկե Յանսենի խորթ որդու դերը։ Նաև որպես հյուր դերակատարում է ունեցել «Սեքսը մեծ քաղաքում», «C.S.I.. Հանցագործության վայր», Օրենք ու կարգ։ Հատուկ կորպուս և «Խուզարկու» հեռուստասերիալներում։

2007-2009 թվականներին դերակատարում է ունեցել Ջերեմի Դարլինգի փրայմ թայմ «Կեղտոտ թաց փողեր» հեռուստասերիալում, որը հեռարձակվել է ABC հեռուստաալիքով։ 2007 թվականին *[[People]]* ամսագիրը ներառել է Սեթին իր ստեղծած տարվա ամենասեքսուալ տղամարդկանց ցանկում։ «Կեղտոտ թաց փողեր» հեռուստասերիալի ավարտից հետո Գեյբլը միացել է Fox հեռուստաընկերության «Եզր» հեռուստասերիալին և կատարել է Լինքոլն Լիի դերը, հեռուստասերիալում հիմնական դեր է ունեցել չորրորդ եթերաշրջանից սկսած, նկարահանվել է մինչև հեռուստասերիալի ավարտը, որը կայացել է 2013 թվականին։ 2013 թվականի սկզբին նկարահանվել է ABC-ի «Գոթիկ» հեռուստասերիալի չհաջողված պիլոտային էպիզոդում, իսկ հետո նկարահանվել է The CW-ի «Նետ» հեռուստասերիալի երկրորդ եթերաշրջանում։ 2014 թվականին կատարել է գլխավոր դերերից մեկը WGN America հեռուստաալիքով հեռարձակված «Սալեմ» հեռուստասերիալում։ 2015 թվականին կատարել է Ջեֆրի Դահմերի դերը Ամերիկյան սարսափ պատմություն։ Հյուրանոց-ում։ 2019 թվականին դերակատարում է ունեցել Showtime-ի  *[[Միլիարդներ (TV series)|Միլիարդներ]]* հեռուստասերիալում։

2006 թվականին ամուսնացել է դերասանուհի Բրայս Դալաս Հովարդի հետ և ունեն երկու երեխա։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հոլիվուդյան դերասաններ
Ինչպես գնել ընկեր

**Ինչպես գնել ընկեր** (Կորեերեն` 계약우정; հանջա՝ 契約友情; RR: *Gyeyakujung*; lit. ***Friendship Contract***), 2020 թվականի կորեական դրամա։ Խաղում են Լի Շին Յունը, Շին Սուն Հոն, Կիմ Սո Հյեն, Օ Հե Ջունը, Մին Դո Հեն, Ջո Յի Հյունը։ Հիմնված լինելով «Դոմ» պորտալի Լադ Կվոնի «Ընկերության պայմանագիր» վեբտունի վրա՝ ցուցադրվել է KBS2 հեռուստաալիքով 2020 թվականի ապրիլի 6-14-ը։

## Սյուժե
Երկու պատանիներ սկսում են պայմանագրային ընկերություն. Հո Դոն Հյոկը խոստանում է Պակ Չան Հոնին պաշտպանել նրա կռիվներից, եթե վերջինս օգնի բացահայտել իր ընկերուհու ինքնասպանության հետևում եղած ճշմարտությունը։

## Անձնակազմ
### Հիմնական
* Լի Շին Յունը՝ որպես Պակ Չան Հոն 
:Դասընկերների մեջ հայտնի է նաև որպես Նինջա։ Նա սովորական դպրոցական է, ունի ստեղծագործելու տաղանդ։ Սիրահարված է Ում Սե Յունին։
* Շին Սուն Հոն՝ որպես Հո Դուն Հյոկ
:Հայտնի է նաև որպես Երկաթե մարդ։ Նա հռչակավոր է իր բռունցքներով, միանգամից կռվել է 10 մարդու հետ։ Սուն Հոն նստել է անչափահասների համար նախատեսված բանտ, որից հետո սկսել է հաճախել այն դպրոցը, որտեղ սովորում են Չան Հոն, Սե Յունը և Կյուն Փյոն։
* Կիմ Սո Հյեն՝ որպես Ում Սե Յուն 
:Դպրոցի ամենագեղեցիկ և ամենահայտնի աղջիկն է։
* Օ Հե Ջունը՝ որպես Օ Կյուն Փյո
:Չան Հոնի ամենամոտ ընկերն է։
* Մին Դո Հեն՝ որպես Չո Մի Րա
:Սե Յունի ամենամոտ ընկերն է։ Մոտ էր նաև արվետի դասարանի Սո Ջունի հետ։
* Ջո Յի Հյունը՝ որպես Շին Սո Ջուն
:Ավարտական դասարանի աշակերտուհի, որը ինքնասպան է եղել դպրոցում, նա արվեստի դասարանից էր և մոտ էր Սե Յունի և Մի Րայի հետ։

### Կողմնակի
### Չան Հոնի ընտանիքը
* Կիմ Վոն Հեն՝ որպես Պակ Չուն Չե
* Բեկ Ջի Վոնը՝ որպես Օ Ջուն Հե

#### Փյուն Սոփի մարդիկ
* Ջան Հյե Ջինը՝ որպես Ջո Հյե Ջինը՝ որպես Ջո Փյուն Սոփ
* Կիմ Դո Վանը՝ որպես Կվակ Սան Փիլ

#### «Jeil High»-ի մարդիկ
* Կիմ Ին Կվոնը՝ որպես Վու Թե Ջուն
* Կիմ Սո Րան՝ որպես Չո Ջուն Վոն
* Լի Ջուն Հյունը՝ որպես Կիմ Դե Յոն
* Յու Սե Հյունը՝ որպես Ան Սոն Դո

## Արտադրություն
Առաջին անգամ սցենարը կարդացել են 2020 թվականի հունվարին Հարավային Կորեայի Սեուլ քաղաքում՝ KBS Annex Broadcasting Station-ում։

## Բնօրինակ սաունդթրեքները

### Մաս 1

### Մաս 2

### Մաս 3

### Մաս 4

### Part 5

## Վարկանիշներ
Այս աղյուսակում կապույտ համարները ներկայացնում են ամենացածր վարկանիշները, իսկ կարմիր համարները՝ ամենաբարձր վարկանիշները։

## Ծանոթագրություններ

## Արտաքին հղումներ
* 

Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ ըստ ժանրի
Կատեգորիա:Հարավկորեական ռոմանտիկ կատակերգական հեռուստասերիալներ
Հույն Զոռբա (ֆիլմ)

**«Հույն Զոռբա»** (, ), 1964 թվականին նկարահանված գեղարվեստական ֆիլմ, որի ռեժիսորը Միխալիս Կակոյաննիսն է՝ նկարահանված Նիկոս Կազանձակիսի համանուն վեպի հիման վրա։

Ֆիլմը երեք անգամ ստացել է «Օսկար» մրցանակ։

## Սյուժե
Հունաստան է գալիս հույն ծագմամբ երիտասարդ անգլիացի գրող Բազիլը։ Նա հանդիպում է Զոռբա անունով մի հույնի և ասում նրան, որ գնում է Կրետե, որտեղ հորից ժառանգել է հողամաս և հանք։ Նա երազում է վերածնել ածուխի արդյունահանումը և, հնարավոր է, հաղթահարել ստեղծագործական ճգնաժամը։ Զոռբան համոզում է Բազիլին, որ իրեն իր հետ տանի Կրետե։ Բազիլն ու Զոռբան բախվում են տեղացիների դաժան սովորույթներին, և միայն ընկերությունն է նրանց օգնում հաղթահարել ծագած բոլոր խնդիրները։

## Դերերում

## Նկարահանող խումբ
* Սցենարիստ։ Միխալիս Կակոյաննիս
* Ռեժիսոր։ Միխալիս Կակոյաննիս
* Օպերատոր։ Ուոլտեր Լասալի
* Մոնտաժող։ Ալեքս Արշամբո
* Կոմպոզիտոր։ Միկիս Թեոդորակիս
* Նկարիչ։ Վասիլի Ֆոտոպուլոս

## Տեխնիկական տվյալներ
* Սև և սպիտակ, լսելի (մոնո)
* Պրեմիերա՝ 1964 թվականի դեկտեմբերի 17 (ԱՄՆ)

## Սիրտակի
Սիրտակի պարին ուղեկցող մեղեդին, որը Զոռբան և Բազիլը կատարում են ֆիլմի վերջում, գրել է Միկիս Թեոդորակիսը հատուկ այս ֆիլմի համար։ Ինչպես մեղեդին, այնպես էլ պարը նախկինում հայտնի չէին Հունաստանում։ Էնթոնի Քուինը հիշում է, որ նախորդ օրը ոտքի կոտրվածք ես ստացել և թեև կարող էր դիմանալ առանց գիպսակապի, սակայն չէր կարող պարի ժամանակ ցատկել, ինչպես պահանջվում էր սցենարով։ Նա հանգստացրել է հուսահատ ռեժիսորին՝ ասելով․  
Հետագայում Կակոյանիսը հարցրել է նրան, թե ինչպես է կոչվում այդ պարը, ինչին Քուինը պատասխանել է. 

## Մրցանակներ և անվանակարգեր
Ֆիլմը առաջադրվել է «Օսկար» յոթ անվանակարգերում, որոնցից երեքում շահել է.

## Տես նաև
* Սիրտակի

## Ծանոթագրություններ

Կատեգորիա:1960-ականների անգլերեն ֆիլմեր
Կատեգորիա:1964 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Գրքերի էկրանավորումներ
Կատեգորիա:Երաժշտական ֆիլմեր
Կատեգորիա:Հունական ֆիլմեր
Կատեգորիա:Վեպերի էկրանավորումներ
Կատեգորիա:Օսկարակիր ֆիլմեր
Կատեգորիա:Ֆիլմեր գրողների մասին
Կատեգորիա:1964 դրամա ֆիլմեր
Կատեգորիա:1960-ականների հունական ֆիլմեր
Կատեգորիա:1960-ականների բրիտանական ֆիլմեր
Ստևո Նիկոլիչ

**Ստևո Նիկոլիչ** (, ), բոսնիացի ֆուտբոլիստ, հարձակվող։ Սերբական «Եդինստվո» (Սուրչին) ակումբի խաղացող։ Երկու խաղ է անցկացրել Բոսնիա և Հերցեգովինայի ազգային հավաքականում՝ դառնալով մեկ գոլի հեղինակ։

## Ակումբային կարիերա
Ստևո Նիկոլիչը ծնվել է Բոսնիա և Հերցեգովինայի Սոցիալիստական Հանրապետության Շամաց քաղաքում։ Նա սկսել է խաղալ տեղի «Բորաց» ակումբում, իսկ 15 տարեկան հասակում տեղափոխվել է Բելգրադի «Օբիլիչ» ակումբ։ Այնուհետև 2 տարի անցկացրել է հիմնական կազմում։

2004 թվականին նա վերադարձել է Բոսնիա՝ պայմանագիր ստորագրելով գավաթի գործող գավաթակիր «Մոդրիչայի» հետ։ Նա այնտեղ խաղացել է մինչև 2008 թվականը, երբ տեղափոխվել է ռումինական «Օցելուլ»։ 2010 թվականին նա պայմանագիր է կնքել Բանյա Լուկայի «Բորացի» հետ, որի հետ նվաճել է Բոսնիայի չեմպիոնի կոչումը։ Բոսնիայում մեկ մրցաշրջան խաղալուց հետո նա տեղափոխվել է հունգարական «Դեբրեցեն»։

Դրանից հետո Նիկոլիչը խաղացել է ևս մի քանի ակումբում. 2014-2016՝ «Զրինսկի» (Մոստար), 2016-2017՝ «Ժելեզնիչար» (Սարաևո), 2018-2019՝ «Չելիկ» (Զենիցա), 2019-2020՝ «Ժարկովո» (Բելգրադ), 2020-2021՝ «Բրոդարաց» (Բելգրադ), իսկ 2021 թվականի հունվարից խաղում է սերբական «Եդինստվո» (Սուրչին) ակումբում։

## Նվաճումներ
Բոսնիա և Հերցեգովինայի քառակի չեմպիոն է «Մոդրիչայի», «Բորացի» և «Զրինսկիի» (2 անգամ) կազմում։ Հունգարիայի չեմպիոն և կրկնակի գավաթակիր է «Դեբրեցենի» կազմում։ Դարձել է 2006/2007 մրցաշրջանի Բոսնիայի առաջնության լավագույն ռմբարկու (19 գոլ)։

## Միջազգային կարիերա
Նորամուտը Բոսնիա և Հերցեգովինայի ազգային հավաքականում Ստևո Նիկոլիչը նշել է 2008 թվականի հունվարի 30-ին` Ճապոնիայի ազգային հավաքականի հետ ընկերական խաղում։ Նույն թվականի հունիսի 1-ին իր միակ գոլը նա խփել է Ադրբեջանի հավաքականի հետ ընկերական խաղում։ Ազգային հավաքականում այլևս չի խաղացել։

## Ծանոթագրություններ

## Արտաքին հղումներ
* 
* 
* 

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Դեբրեցենի ֆուտբոլիստներ
Կատեգորիա:Եդինստվոյի ֆուտբոլիստներ
Կատեգորիա:Զրինսկի Մոստարի ֆուտբոլիստներ
Կատեգորիա:Ժարկովոյի ֆուտբոլիստներ
Կատեգորիա:Ժելեզնիչարի ֆուտբոլիստներ
Կատեգորիա:Մոդրիչայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օցելուլի ֆուտբոլիստներ
Հրդեհներ (ֆիլմ)

**«Հրդեհներ»** (), ռեժիսոր Դենի Վիլնյովի կինոնկարը, որը էկրան է բարձրացել 2010 թվականին։ Ֆիլմը հիմնված է Վաժդի Մուավադի համանուն պիեսի, ինչպես նաև մասամբ Սուհա Բեշարայի ինքնակենսագրության վրա։

## Դիպաշար
Ժաննան և Սիմոնը երկվորյակներ են, Նավալ Մարվանի զավակները, որը երկար տարիներ առաջ թողել էիր հայրենիքը Մերձավոր արևելքում այտեղ ծագած պատերազմի պատճառով (ամենայն հավանականությամբ Լիբանանը Լիբանանի քաղաքացիական պատերազմի ժամանակ)։ Մոր մահից հետո զավակները պետք է կատարեին նրա վերջին կամքը՝ գտնել իրենց հորը, որին մահացած էին կարծում, և եղբորը, որի գոյության մասին կասկած իսկ չունեին։ Սիմոնն սկզբում չի ցանկանում զբաղվել դրանով, այդ իսկ պատճառով Ժաննան է առաջինն ուղևորվում մոր հայրենիք, որպեսզի վկայություններ փնտրի նրա անցյալի մասին։ Աստիճանաբար նրա համար բացահայտվում է Նավալ Մարվանի մասին սարսափելի ճշմարտությունը։

## Ստեղծողներ
### Նկարահանող խումբ
* Ռեժիսոր՝ Դենի Վիլնյով
* Պրոդյուսերներ՝ Լյուկ Դերի, Քիմ Մաքքրոու
* Սցենարի հեղինակներ՝ Դենի Վիլնյով, Վալերի Բոգրան-Շամպան, Վաժդի Մուավադ
* Օպերատոր՝ Անդեր Տյուրպեն
* Կոմպոզիտոր՝ Գրեգուար Էտզել
* Նկարիչներ՝ Անդրե-Լինե Բոպարլան, Սոֆի Լեֆավր
* Մոնտաժ՝ Մոնիկա Դարտոն
### Դերակատարներ

## Քննադատություն
*[[Rotten Tomatoes]]* կայքում ֆիլմն ունի 92 % ցուցանիշ՝ հիմնված 120 գրաքննությունների վրա՝ միջինը 7,9/10 միավորով։ *Metacritic* կայքում ֆիլմի ցուցանիշը 100-ից 80 է՝ հիմնված 42 գրաքննության վրա։

## Ծանոթագրություններ

## Արտաքին հղումներ
* Ամերիկյան պաշտոնական կայք 
* Կանադական պաշտոնական կայք 
* Կանադական պաշտոնական կայք  

Կատեգորիա:2010 ֆիլմեր
Կատեգորիա:Արաբերեն ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Կանադական դրամա ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր մայր-որդի հարաբերությունների մասին
Կատեգորիա:2010-ականների կանադական ֆիլմեր
Կատեգորիա:2010-ականների ֆրանսերեն ֆիլմեր
Կատեգորիա:2010-ականների արաբերեն ֆիլմեր
Կատեգորիա:Ֆիլմեր բռնաբարության մասին
Կատեգորիա:Ֆիլմեր ինցեստի մասին
Չնվաճվածները (ֆիլմ)

**«Չնվաճվածները»** (), գեղարվեստական ֆիլմ, որը նկարահանել է  Մարկ Դոնսկոյը Կիևի կինոստուդիայում 1945 թվականին։

Ֆիլմը նկարահանվել է Բորիս Գորբատովի համանուն վիպակի հիման վրա, իսկ Գորբատովը եղել է սցենարի համահեղինակը։

Ֆիլմը քննադատների մրցանակ է ստացել Վենետիկի միջազգային կինոփառատոնում 1946 թվականին։

## Սյուժե
Ֆիլմի գործողությունները տեղի են ունենում Դոնբասում Հայրենական մեծ պատերազմի տարիներին։

Տարաս Յացենկոն (Ամվրոսի Բուչմա) ծեր բանվոր է։ Նա չի կարող տարհանվել փոքրիկ թոռնուհու հիվանդության պատճառով։ Նրա ընտանիքը մասնակցում է ընդհատակյա պայքարին։ Գերմանացիները Տարասին ստիպում են վերականգնել գործարանը, բայց նա սաբոտաժ է անում։

Երբ գերմանացիները որոշում են ոչնչացնել քաղաքի հրեաներին, բժիշկը (Վենիամին Զուսկին) թաքցնում է իր թոռնուհուն Տարասի մոտ։ Ստուգման ժամանակ նրան գտնում են, բայց Տարասի մոտից հեռանալուց հետո պոլիցայ Վասիլյոկն սպանում է էսէսականներին և նրան նորից թաքցնում ընդհատակայինների մոտ (ինչի մասին Տարասը չգիտի)։

Ընդհատակայինները շարունակում են պայքարը, բայց վերջին օրերին նահանջից առաջ գերմանացիներին հաջողվում է բռնել Նաստյային։

## Դերերում
* Ամվրոսի Բուչմա – *Տարաս Յացենկո
* Վենիամին Զուսկին – *Արոն Դավիդովիչ, ծեր բժիշկ
* Լիդիա Կարտաշովա – *Եֆրոսինյա
* Դանիիլ Սագալ – *Ստեպան Յացենկո
* Եվգենի Պոնոմարենկո – *Անդրեյ Պրոկենկո
* Վերա Սլավինա – *Նաստյա
* Մ. Սամոսվատ – *Անտոնինա
* Նիկոլայ Զիմովեց – *Վասիլյոկ
* Միխայիլ Տրոյանովսկի – *Նազար Իվանովիչ Օմելչենկո
* Իվան Կոնոնենկո-Կոզելսկի – *Մաքսիմ
* Եկատերինա Օսմյալովսկայա – *Վալյա
* Ալեքսեյ Վատուլյա – *Իգնատ Նեսոգլասնի 
* Անտոն Դունայսկի – *Պանաս
* Գրիգորի Դոլգով – *Պետուշկին
* Սամուիլ Ստոլերման – *Արտիստ
* Միխայիլ Վիսոցկի – *գերմանացի ինժեներ
* Վիկտոր Խալատով  – *գերմանական պարետ
* Հանս Կլերինգ – *գերմանացի լեյտենանտ
* Դմիտրի Կապկա – *Զուբատով, դարբին
* Յունոնա Յակովչենկո – *Մարիյկա
* Վադիմ Զակուրենկո – *Լյոնկա
* Լյուդա Լիզենգևիչ – *Արոնի թոռնուհին
* Սերգեյ Տրոիցկի – *ավագ ոստիկան
* [[Ալեքսանդրա Դենիսովա]] – *կոլտնտեսուհի

## Նկարահանող  խումբ
* Սցենարի հեղինակներ՝ Մարկ Դոնսկոյ, Բորիս Գորբատով
* Ռեժիսոր՝ Մարկ Դոնսկոյ
* Կոմպոզիտոր՝ Լև Շվարց

## Ծանոթագրություններ

Կատեգորիա:1940-ականների ռուսերեն ֆիլմեր
Կատեգորիա:1945 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր Հոլոքոստի մասին
Ոգով ուժեղները

«**Ոգով ուժեղները**» (), երկսերիանոց գեղարվեստական ֆիլմ, որը նկարահանել է ռեժիսոր Վիկտոր Գեորգիևը 1967 թվականինի Դմիտրի Մեդվեդևի համանուն վեպի հիման վրա։

## Սյուժե
Ֆիլմը պատմում է խորհրդային հետախույզ Նիկոլայ Կուզնեցովի մասին, որն Ուկրաինայում թշնամու թիկունքում ներթափանցել է գերմանական հրամանատարության շտաբ, առևանգել է պատժիչ զորքերի հրամանատարին և ի կատար է ածել ժողովրդի դատավճիռը՝ մահապատժի ենթարկելով կայսերական խորհրդականին։

## Դերերում
* Գունար Ցիլինսկի – *[[Նիկոլայ Կուզնեցով (հետախույզ)|Նիկոլայ Կուզնեցով]] / Պաուլ Զիբերտ (հնչյունավորել է Ալեքսանդր Բելյավսկին)
* Իվան Պերևերզև – *Դմիտրի Նիկոլաևիչ Մեդվեդև
* Վիկտորյա Ֆեոդորովա – *Վալենտինա Դովգեր
* Եվգենի Վեսնիկ – *Վորոնչուկ, հետախույզ
* Ալեքսանդր Գալևսկի – *Պրիխոդկո
* Յուրի Բոգոլյուբով – *Բելոտինսկի
* Լյուսյենա Օվչիննիկովա – *Գալյա
* Դանիիլ Նետրեբին – *մայոր
* Վիյա Արտմանե – *Լիդիա Լիսովսկայա
* Պաուլ Բուտկևիչ – *Կամինսկի
* Տայա Դոդինա – *Սվետա
* Յուրի Վոլկով – *Օրտել
* Յուրի Սոլոմին – *մայոր Գետել
* Եվգենի Կուզնեցով – *հաուլյայթեր Էրիխ կոխ
* Լև Ելագին – *Ֆունկ
* Անդրեյ Ֆայտ – *կոմս Գրան
* Պյոտր Սոբոլևսկի – *հաուպտման
* Էդուարդս Պլատայսկալնս – *Հենրիխ
* Արթուր Դիմիտերս – *փոխգնդապետ
* Ալեքսեյ Բախար – *լեյտենանտ Դունաեև
* Անատոլի Ռոմաշին – *օբեր-լեյտենանտ (հնչյունավորել է Օլեգ Գոլուբիցկին)
* Լեոնիդ Մարկով – *օբեր-լեյտենանտ (լուսագրերում՝ Ա. Մարկով)

## Նկարահանող  խումբ
* Սցենարի հեղինակներ՝ Աատոլի Գրեբնև, Ալեքսանդր Լուկին
* Ռեժիսոր՝ Վիկտոր Գեորգիև
* Օպերատոր՝ Գենադի Չերեշկո
* Նկարիչ՝ Յուրի Իստրատով
* Կոմպոզիտոր՝ Էդիսոն Դենիսով
* Դիրիժոր՝ Վլադիմիր Վասիլև
* Նկարիչ՝ Վ. Դորրեր

## Արձագանք
Ֆիլմը 29-ամյա ռեժիսոր-շրջանավարտ Վիկտոր Գեորգիևի առաջին լիամետրաժ ֆիլմն է և նրան համամիութենական ճանաչում է բերել։ Երկու տարվա ընթացքում ֆիլմը դիտել է 55 մլն 200 հազար մարդ, այսինքն՝ ԽՍՀՄ յուրաքանչյուր չորրորդ բնակիչը։ Արդյունքում՝ ֆիլմը դարձել է Սվերդլովսկի կինոստուդիայի ամենահանրաճանաչ աշխատանքը։ Կինոքննադատները գրել են, որ այն խորհրդային պատմության մեջ առաջին ֆիլմն է, որտեղ «հետախույզի աշխատանքը ներկայացվել է ոչ թե որպես արկածային, ռոմանտիկ սխրանք, այլ որպես վտանգավոր, հոգնեցուցիչ, քրտնաջան և սովորական աշխատանք»։ Գրախոսների կարծիքով՝ ոճի և կառուցվածքի տեսանկյունից «Հոգով ուժեղները» «կանխագուշակում են» «Գարնան տասնյոթ ակնթարթ» լեգենդար հեռուստասերիալը, որը թողարկվել է ավելի ուշ՝ 1973 թվականին։ Դա հետևում է մի շարք նշաններից, որոնցից առավել նկատելի է սև-սպիտակ նկարահանումը, որը Գեորգիևն օգտագործել է գիտակցաբար, թեև այն ժամանակ արդեն կարելի էր նկարել գունավոր ֆիլմ։ 1968 թվականին ֆիլմը ստացել է 3-րդ համամիութենական կինոփառատոնի ժյուրիի դիպլոմ «ռազմահայրենասիրական թեմայի մշակման համար»։

## Ծանոթագրություններ

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կատեգորիա:Ռուսական կենսագրական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Վյաչեսլավ Աֆանասև

**Վյաչեսլավ Նիկոլաևիչ Աֆանասև** (, ), խորհրդային բանաստեղծ, Հայրենական մեծ պատերազմի մասնակից։

## Կենսագրություն
Վյաչեսլավ Աֆանասևը ծնվել է 1903 թվականի սեպտեմբերի 28-ին Տամբովում։ Սովորել է երկդասյա դպրոցում, այնուհետև ընդունվել մանկավարժական տեխնիկում։ 1923 թվականին, լինելով կոմերիտական, ուղարկվել է Հեռավոր Արևելք։ Ապրել է Վլադիվոստոկում, աշխատել է որպես բանվոր, միաժամանակ 1925 թվականից սովորել է Հեռավորարևելյան համալսարանի արևելյան լեզուների ֆակուլտետում, սակայն հասցրել է ավարտել միայն երեք կուրս, քանի որ 1929 թվականին զորակոչվել է Կարմիր բանակ։ Ծառայել է Բլագովեշչենսկում։

Դեռ համալսարանում սովորելու ժամանակ տարվել է բանաստեղծություններ գրելով։ Տպագրվել է Վլադիվոստոկի «Красное знамя» թերթում։ Բանակում ծառայելուց հետո աշխատել է «Ամուրսկայա պրավդա» թերթում, ապա եղել է «Тихоокеанская звезда» պարբերականի թղթակից Վլադիվոստոկում։ Շատ է շրջագայել տարածաշրջանում, գրել է բանաստեղծություններ և ակնարկներ։ Գրողների միության անդամ է դարձել 1934 թվականին։ 1935 թվականին լույս է տեսել նրա բանաստեղծությունների առաջին ժողովածուն, որը կոչվում է «Արևելք», որը բարձր է գնահատել գրող Ալեքսանդր Ֆադեևը։ Երեք տարի անց «Խորհրդային գրող» հրատարակչությունը տպագրել է Աֆանասևի երկրորդ գիրքը՝ «Բանաստեղծություններ»։ 1939 թվականին Մոսկվայում խոշոր տպաքանակով լույս է տեսել «Պրիմորիե» ժողովածուն, որը դարձաել է բանաստեղծի կենդանության օրոք լույս տեսած նրա բանաստեղծությունների վերջին հրատարակությունը։ Շարունակում էր գրել Հեռավոր Արևելքի մասին և այն բանից հետո, երբ այնտեղ տասնհինգ տարի ապրելուց հետո տեղափոխվել է Մոսկվա (աշխատել է որպես ռեֆերենտ ԽՍՀՄ գրողների միության նախագահությանն առընթեր գրական խորհրդատվություն և փորձաքննության հանձնաժողովում), սակայն նրա ստեղծագործական գործունեությունը դադարեցրել է պատերազմը։
 
Կամավոր միացել է ժողովրդական աշխարհազորայիններին։ Մասնակցել է Մոսկվայի պաշտպանությանը, 1941 թվականի  դեկտեմբերին հայտնվել է շրջափակման մեջ, կռվել է պարտիզանական ջոկատում, որը 1943 թվականին միացել է գործող բանակի զորքերին։ 1943 թվականի սեպտեմբերին Սմոլենսկի ազատագրման համար մղված մարտերում բանաստեղծը ծանր վիրավորվել էր և շուտով մահացել հոսպիտալում։ Նրա վերջին նամակը ճակատից թվագրվում է սեպտեմբերի 3-ին։ Աֆանասևի գրական օրագիրը կորել է։

Վյաչեսլավ Աֆանասևը եղել է «Գրողների վաշտի» մարտիկ, որը կազմավորվել է 1941 թվականին Մոսկվայում առավելապես պրոֆեսիոնալ գրականագետներից։

## Ծանոթագրություններ

Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:ԽՍՀՄ գրողների միության անդամներ
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Հայրենական մեծ պատերազմի պարտիզաններ
Կատեգորիա:Ռուս բանասերներ
Կատեգորիա:Ռուս բանաստեղծներ
41-ի հունիսին (ֆիլմ, 2008)

«**41-ի հունիսին**» (), հեռուստատեսային գեղարվեստական ֆիլմ Երկրորդ համաշխարհային պատերազմի մասին, որը նկարահանել է ռեժիսոր Ալեքսանդր Ֆրանսկևիչ-Լայեն Օլեգ Սմիռնովի «Հունիս» վեպի հիման վրա։

## Սյուժե
1941 թվականի հունիս։ Արևմտյան Բելառուսի «Ամբարտակի» խորհրդային սահմանապահ ուղեկալում տիրող իրավիճակը, ուր վերադառնում է կարճատև արձակուրդից լեյտենանտ Իվան Բուրովը, օրեցօր դառնում է ավելի ու ավելի է սպառնալից․ սահմանապահ ջոկատը, որը շրջապատված է հարձակվող գերմանական զորքերով, աջակցություն չի գտնում տեղի բնակչության՝ լեհերի շրջանում, որոնք տրամադրված են խորհրդային իշխանության դեմ։ Սակայն երիտասարդ սպային սպասում են ոչ միայն ռազմական ժամանակի խիստ դժվարություններ, այլև անձնական կյանքի խնդիրներ. Բուրովի սիրելի աղջկա՝ լեհ Հաննայի պապն ատում է բոլոր ռուսներին, հատկապես՝ խորհրդային զինվորականներին՝ նրանց համարելով իր կնոջ մահվան մեղավորը։ Իվանը, որը կորցրել է իր մարտական ընկերներին, ցուցաբերելով քաջություն և հերոսություն, միայնակ պայքարում է օկուպանտների դեմ և ստիպված է գաղտնի հանդիպել Հաննայի հետ՝ պահպանելով իր սերն ու հավատարմությունը Հայրենիքին։

## Դերերում
* Սերգեյ Բեզրուկով – *լեյտենանտ Իվան Բուրով
* [[Մագդալենա Գուրսկա]] – *Հաննա Բելսկայա
* Ռոստիսլավ Յանկովսկի – *Վոյցեխ Բելսկի, Հաննայի պապը
* [[Պավել Դելոնգ]] – *հաուպտման Օտտո Ռեգներ
* Ալեքսանդր Ֆրանսկևիչ-Լայե – *Գյունտեր, Օտտո Ռեգների եղբայրը
* [[Վլադիմիր Յանկովսկի]] – *Վուրֆ
* Միխայիլ Կալինիչև – *սերժանտ Միխաս Կարպենյուկ
* [[Ալեսիա Պուխովայա]] – *Յադվիգա
* Ռաֆայել Մուկաև – *կարմիրբանակային Ռուստամ Կուլչաև
* [[Վիտալի Բեզրուկով]] – *մայոր Միխայլով, ուղեկալի պետ
* Օլեգ Կոց – ''շարքային Սուլակ, օդեսացի

## Նկարահանող խումբ
* Սցենարի հեղինակներ՝ Սերգեյ Աշկենազի, Ստանիսլավ Գովորուխին, Ալեքսանդր Ֆրանսկևիչ-Լայե, Գլեբ Շպրիգով
* Ռեժիսոր՝ Ալեքսանդր Ֆրանսկևիչ-Լայե
* Օպերատոր՝ Նիկոլայ Իվասիվ
* Նկարիչ՝ Ալեքսանդր Խոլոդցով
* Կոմպոզիտոր՝ Ալեքսանդր Զացեպին
* Պրոդյուսեր՝ Սերգեյ Դանիելյան

## Ծանոթագրություններ

Կատեգորիա:2008 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բելառուսական ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Պատմական հեռուստասերիալներ
Կատեգորիա:Ռուսական դրամա ֆիլմեր
Կատեգորիա:Ռուսական ռազմական ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կոնստանտին Զասլոնով (ֆիլմ)

**«Կոնստանտին Զասլոնով»** (), խորհրդային սև-սպիտակ գեղարվեստական ֆիլմ, որը բեմադրվել է «Բելառուսֆիլմ» կինոստուդիայում 1949 թվականին ռեժիսորներ Ալեքսանդր Ֆայնցիմերի և Վլադիմիր Կորշ-Սաբլինի կողմից։

Ֆիլմի պրեմիերան ԽՍՀՄ-ում տեղի է ունեցել 1949 թվականի սեպտեմբերի 12-ին։

Բելառուսի ժողովրդի հավատարիմ որդու՝ Օրշայի պարտիզանների փառավոր ղեկավար, Խորհրդային Միության հերոս Զասլոնով Կոնստանտին Սերգեևիչի հիշատակին է նվիրվում ֆիլմը:

## Սյուժե
*Ընթանում են [[Հայրենական մեծ պատերազմ]]ի առաջին ամիսները։ Հայրենիքի պաշտպանության համար ոտքի է կանգնել ողջ խորհրդային ժողովուրդը…*

Ֆիլմը պատմում է ԲԽՍՀ-ի գրավված տարածքում Կոնստանտին Սերգեևիչ Զասլոնովի ղեկավարությամբ պարտիզանական ջոկատի գործունեության մասին։

## Դերերում
* Վլադիմիր Դրուժնիկով – *Զասլոնով
* [[Յուրի Տոլուբեև]] ([[ՌԽՖՍՀ վաստակավոր արտիստ|ՌԽՖՍՀ վաստ․ արտիստ]]) – *ՀամԿ(բ)Կ Կենտկոմի քարտուղար
* Ալեքսանդր Խվիլյա (ՌԽՖՍՀ վաստ․ արտիստ)  – *մարզկոմի քարտուղար
* [[Գլեբ Գլեբով]] ([[ԽՍՀՄ ժողովրդական արտիստ|ԽՍՀՄ ժող․ արտիստ]]) – * Կրոպլյա
* Վլադիմիր Դորոֆեև – *Շուրմին
* [[Վլադիմիր Դեդյուշկո]] (ԲԽՍՀ ժող․ արտիստ) – *Կրուշինա
* Վլադիմիր Բալաշով – *Դոկուտովիչ
* [[Իննա Կոնդրատևա]] – *Գալինա
* Լիդիա Շտիկան – *Անյա
* [[Վլադիմիր Մարև]] – *Սեմենիխին
* Յակով Մալյուտին (ՌԽՖՍՀ ժող․ արտիստ) – *[[Կուբե]]
* [[Գենադի Միչուրին]] ([[ՌԽՖՍՀ վաստակավոր արտիստ|ՌԽՖՍՀ վաստ․ արտիստ]])  – *Հիրտ
* Վլադիմիր Սոլովյով (ՌԽՖՍՀ վաստ․ արտիստ)  – * Նեյգաուզ
* [[Լև Ֆենին]] ([[ՌԽՖՍՀ վաստակավոր արտիստ|ՌԽՖՍՀ վաստ․ արտիստ]])  – *Գամմեր
* Զդիսլավ Ստոմմա – *Բուրավչիկ
: *Լուսագրերում նշված չեն՝*
* [[Տատյանա Բարիշևա]] – *կին 
* Ստեպան Կռիլով – *մեխանիկ Կռիլովիչ
* [[Էլվիրա Լուցենկո]]
* [[Սերգեյ Ֆիլիպով]] – *Կուրտ

## Նկարահանող խումբ
* Սցենարիստ՝ Արկադի Մովզոնա
* Բեմադրությունը՝ Ալեքսանդր Ֆայնցիմմեր (ԲԽՍՀ վաստ․ արտիստ), Վլադիմիր Կորշ-Սաբլին (ԲԽՍՀ արվ․ վաստ․ գործիչ)
* Գլխավոր օպերատոր՝ Ալեքսանդր Գինցբուրգ
* Ռեժիսոր՝ Իոսիֆ Շապիրո
* Կոմպոզիտոր՝ Անատոլի Բոգատիրյով
* Նկարիչ՝ Միխայիլ Յուֆերով
* Հնչյունային օպերատոր՝ Արկադի Լուպալ
* Դիրիժոր՝ Նիկոլայ Ռաբինովիչ
* Գեղարվեստական ղեկավար՝ Վլադիմիր Կորշ-Սաբլին

## Մրցանակներ
* 1950 թվականին «Կոնստանտին Զասլոնով» կինոկարտինի համար գրականության և արվեստի բնագավառում Ստալինյան մրցանակի դափնեկիրներ են դարձել՝ Կորշ-Սաբլին (Սաբլին) Վլադիմիր Վլադիմիրովիչ և Ֆայնցիմեր Ալեքսանդր Միխայլովիչ, ռեժիսորներ, Դրուժնիկով, Վլադիմիր Վասիլևիչ, գլխավոր դերակատար, Խվիլյա (Բրեսեմ) Ալեքսանդր Լեոպոլդովիչ, շրջկոմի քարտուղարի դերակատար, Դորոֆեև, Վլադիմիր Անդրեևիչ, Կուզմա պապի դերակատար, Սոլովյով, Վլադիմիր Ռոմանովիչ, Նեյգաուզի դերակատար, Միչուրին, Գենադի Միխայլովիչ, Գիրտի դերակատար։

## Ծանոթագրություններ

## Արտաքին հղումներ
* «Կոնստանտին Զասլոնով» ֆիլմը «Энциклопедия отечественного кино» կայքում
* 

Կատեգորիա:1940-ականների ռուսերեն ֆիլմեր
Կատեգորիա:1949 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Դնեպրյան սահման

**«Դնեպրյան սահմանը»** (), բելառուսական ռազմական ֆիլմ, որը նկարահանել է ռեժիսոր Դենիս Սկվորցովը։

Ֆիլմի բյուջեն կազմել է մոտ 6 մլն դոլար, ինչը նրան դարձնում է անկախ Բելառուսի պատմության ամենաթանկ ֆիլմը։

## Սյուժե
Ֆիլմի համար հիմք է ծառայել իրական պատմական իրադարձություն՝ Մոգիլյովի հերոսական պաշտպանությունը, այսպես կոչված, Դնեպրյան սահմանագիծը։ Ինչպես կարծում են շատ պատմաբաններ, այս ռազմական դրվագում է խորհրդային հաղթանակի ակունքը։ Քաղաքի խաղաղ բնակիչների և Կարմիր բանակի մարտիկների ուժերով թշնամու հարձակումն այդտեղ դադարեցվել է երեք շաբաթով։

Դիվիզիայի հրամանատարը, որը հասկանում է իրադրության դատապարտվածությունը, որում հայտնվել են Դնեպրյան սահմանագծի պաշտպանները, գործադրում է բոլոր ջանքերը, որպեսզի զսպի գերմանական հարձակումը։ Նրան սիրահարված է բուժքույր Զոյա Սինցովան։

## Դերերում
* Իգոր Սիգով – *դիվիզիայի հրամանատար Ալեքսեյ Սերգեևիչ Զուբով (նախատիպը՝ Մ. Ռոմանով)
* Քսենյա Կնյազևա – *Զոյա Սինցովա, բուժքույր
* Անատոլի Կոտ – *Իվան Դանիլովիչ Ժիգունով
* Վիկտոր Մոլչան – *գնդապետ Պյոտր Կուզմիչ Շադրին
* Աննա Գորշկովա – *բուժքույր Աննա
* Նիկոլայ Կոզակ – *Պաուլ Շմիդտ
* Սվյատոսլավ Աստրամովիչ – *Թումանյան
* Անդրեյ Դուշեչկին – *բժիշկ Պարշին
* Պավել Յուժակով-Խառլանչուկ – *Բոլշակով
* Իլյա Չերեպկո-Սամոխվալով – *սերժանտ
* Սերգեյ Վլասով – *ավագ Սերգեյ Պետրովիչ Կիսելյով
* Միխայիլ Եսման – *թարգմանիչ
* Ալեքսանդր Կաշպերով – *խոհարար
* Իվան Պավլով – *Կատյուշին, հետախուզության պետ
* Իգոր Ֆիլչենկով – *կոմիսար Կուզմիչյով
* Վասիլի Գրեչուխին – *կապի պետ
* Սերգեյ Շիմկո – *գնդի հրամանատար Բոյնիչ
* Ալեքսանդր Եֆրեմով – *ռազմական թղթակից
* Օլեգ Կոց – *ֆոտոլրագրող
* Ալեքսանդր Սուրկով – *կապիտան Յուժակով
* Անատոլի Տերպիցկի – *բանտի պետ
* Եվգենի Իվկովիչ – *ՆԳԺԿ մայոր 
* Դենիս Տարասենկո – *ՆԳԺԿ քննիչ
* Նիկոլայ Կոլոզին – *քաղբանտարկյալ Ժերնոսեկ
* Վիտալի Կրուգլիկ – *Բորոդին
* Ալեքսեյ Սենչիլո – *լեյտենանտ Պեշևանով
* Մաքսիմ Կրեչետով – *Դավիդով
* Վլադիմիր Սվիրսկի – *Աննենկով
* Ալեքսանդր Գիրենոկ Շորնիկով
* Սերգեյ Սավենկով – *կապիտան Գավրուշին
* Օլեգ Լիտվինով – *Ալեքսեյ Զոլոտարյով
* Պավել Գորոդնիցկի – *երկաթուղային կայարանի պարետ
* Դմիտրի Պուստիլնիկ – *Աննայի ամուսինը
* Եվգենի Սանգաջիև – *պլակատով մարտիկ
* Վալերի Զելենսկի – *խոհարարի օգնական

## Մրցանակներ
* Սցենարը 2007 թվականի սցենարների մրցույթի հաղթողն է, որն անցկացրել է «Բելառուսֆիլմ» կինոստուդիան։ 
*Բելառուսական ֆիլմերի 7-րդ հանրապետական փառատոնի մրցանակակիր․
* Յու․ Արուխինի անվան մրցանակ Լավագույն օպերատորական աշխատանքի համար բեմադրող օպերատոր Վիկտոր Բոնդարովիչին,
* Մրցանակ լավագույն ձայնային լուծման համար հնչյունային օպերատոր Սերգեյ Շունկևիչին։

## Նկարահանող  խումբ
* Ռեժիսոր՝ Դենիս Սկվորցով
* Սցենարի հեղինակ՝ Ալեքսեյ Դուդարև
* Օպերատոր՝ Վիկտոր Բոնդարովիչ
* Նկարիչ՝ Ալեքսանդր Շապպո
* Կոմպոզիտոր՝ Վալերի Գոլովկո
* Նկարիչ-գրիմարար՝ Ալեքսանդր Ժուրբա

## Ծանոթագրություններ

Կատեգորիա:2009 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բելառուսական ֆիլմեր
Կատեգորիա:Ֆիլմեր Հայրենական մեծ պատերազմի մասին
Ամեն տեղ երկինք կա

**«Ամեն տեղ երկինք կա»** (), 1966 թվականի խորհրդային ֆիլմ, որը նկարահանել է ռեժիսոր Նիկոլայ Մաշչենկոն։

## Սյուժե
Տանյան փոքրիկ աղջիկ է, որը դարձել է խիստ ինքնամփոփ ողբերգական մի դեպքի պատճառով. մահացել է նրա հայրը՝ ռազմական օդաչուն, խաղաղ ժամանակ, երբ կատարում էր փորձնական թռիչք։ Հոր հանդեպ փոքրիկ աղջկա կարոտն անտանելի է դառնում, նա նույնիսկ վազում է թռչող ինքնաթիռներին նայելու համար՝ հույս ունենալով, որ վերջապես հայրիկին կտեսնի այնտեղ, բայց նա այդպես էլ չի վերադառնում։ Տանյայի կյանքում հայտնվում է մայոր Լուկյանովը, որը շատ արագ կարողանում է մտերմանալ աղջկա հետ։ Գտնելով ընկեր՝ աղջիկը հրավիրում է նրան տուն և ծանոթացնում է իր մոր հետ։ Բայց տագնապը բույն է դնում մանկական հոգու մեջ. չէ՞ որ Լուկյանովն էլ օդաչու է, միայն ոչ թե «№ 33» ինչպես իր հայրն էր, այլ «№ 57»…

## Դերերում
* Սվետլանա Նագորնայա – *Տանյա
* [[Իննա Վիխոդցևա]] – *Տանյայի մայրը
* Եվգենի Գվոզդև – ''Վասիլի Պավլովիչ Լուկյանով, մայոր, ռազմական օդաչու
* Էպիզոդներում՝ Վասիլի Ֆուշիչ, Ալիմ Ֆեդորինսկի և ուրիշներ։

## Նկարահանումներ
Ֆիլմում կարելի է տեսնել ՄիԳ-21 գերձայնային ինքնաթիռները։ Ֆիլմի գլխավոր խորհրդատուն եղել է Վասիլի Կոլեսնիկը, նկարահանումների համար թռիչքներն իրականացրել է 1-ին դասի օդաչու մայոր Օրեստ Պոլյակովը։

## Քննադատություն
Ռեժիսոր Նիկոլայ Մաշչենկոյի վաղ ֆիլմերից մեկն է, որում, ինչպես նշվում է ավելի ուշ քննադատությամբ, «Նա դեռ միայն շոշափում էր իր ապագա ոճը» (կինոգետ Ալեքսանդր Լիպկով), բայց այդ ֆիլմը, կինոգետ Իվան Կորնիենկոյի խոսքով, արդեն «վկայել է ռեժիսորի տաղանդի հասունության, արդիականության բանաստեղծական ընկալման նրա երջանիկ շնորհի մասին»։

## Ծանոթագրություններ

## Աղբյուրներ
* There Is Sky Everywhere // World Filmography, Vol. 2 / Peter Cowie. — Tantivy Press, 1977. — 723 p. — page 670
* Всюду есть небо // Советские художественные фильмы: 1966—1967. — М.: Нива России, 1995. — стр. 26

Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Խորհրդային սև-սպիտակ ֆիլմեր
Կատեգորիա:1966 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կլաուս Արմշտրոֆ

**Կլաուս Արմշտրոֆ** (, ), գերմանացի քաղաքական գործիչ, նեոնացիստ։ Երրորդ ուղի քաղաքական կուսակցության հիմնադիրն է և դաշնային նախագահ։ Գերմանիայի ազգային-դեմոկրատական կուսակցության նախկին անդամ։ Արմշտրոֆը դիտարկվում է որպես կապ` կուսակցական կառույցների և հարավային Գերմանիայի ազատ ընկերակցության միջև։

## Կենսագրություն
### Ազգային ժողովրդավարական կուսակցություն

Նախկինում Արմշտրոֆն աշխատում էր Ազգային ժողովրդավարական կուսակցությունում։

Բադ Դյուրկհայմի շրջանի գավառային խորհրդում Արմշտրոֆն Ազգային ժողովրավարական կուսակցության նախագահն է եղել 2009 թվականից և մինչև 2013 թվականի ամառ եղել է Ռայնլանդ Պֆալցի տնօրենների խորհրդում։

2013 թվականի Բունդեսթագի ընտրություններում կուսակցության թեկնածու էր։

Չկարողանալով աշխատել նոր ղեկավարության հետ` նա հեռացել է կուսակցությունից` բազմաթիվ տարաձայնությունների պատճառով։

### Երրորդ ճանապարհ
2013 թվականի սեպտեմբերի 28-ին, Երրորդ ուղի կուսակցության հիմնադիր համագումարում, Հայդելբերգում գտնվող Բադ Դյուրկհեմի մարի կոմսությունում ընտրվել է դրա դաշնային նախագահ։

2014 թվականի հունվարից Արմշտրոֆի գլխավորությամբ կուսակցությունը գրավել է Բավարիայում արգելված նեոնացիստական «Freies Netz Süd» կազմակերպության կառույցները, որը արգելվել էր 2014 թվականի հուլիսին։

Նրա «Երրորդ ուղին» կուսակցությունը համարվում է «ազգային հեղափոխական» և Շտրասեր եղբայրների միջոցով մասամբ կապված է  Նացիոնալ-սոցիալիստական գերմանական բանվորական կուսակցության ձախ թևի ծրագրի հետ։

2014 թվականի դաշնային կուսակցության համաժողովում նա կոչ է արել մարդկանց «թռուցիկներ բաժանել և հանրահավաքներ անցկացնել ապաստան հայցողների բնակավայրերի անմիջական հարևանությամբ»։

Ամուսնացել է Դյորտե Արմշտրաֆի հետ։ Նաև աշխատում է որպես էլեկտրիկ Վայդենտալում։

## Ծանոթագրություններ

## Արտաքին հղումներ
* https://www.linksnet.de/artikel/30429
* https://www.foiaresearch.net/person/klaus-armstroff

Կատեգորիա:Գերմանիայի քաղաքական գործիչներ
Վյաչեսլավ Ավերյանով

**Վյաչեսլավ Անդրեևիչ Ավերյանով** (, ), ռուս խորհրդային արձակագիր և բանաստեղծ, դրամատուրգ, լրագրող։

## Կենսագրություն
Վյաչեսլավ Ավերյանովը ծնվել է 1897 թվականի սեպտեմբերի 28-ին Սարատովում։ Ավարտել է ռեալական ուսումնարան, սովորել Սարատովի համալսարանի պատմա-բանասիրական ֆակուլտետում։ 1921 թվականից ապրել է Մոսկվայում։ Աշխատել է «Крестьянская газета» պարբերականի թղթակից, հրատարակել է արձակ ստեղծագործություններ, բանաստեղծություններ և պիեսներ։ Աշխատել է դրամատուրգ Անդրեյ Նավրոզովի հետ համահեղինակությամբ։ Ավերյանովի բանաստեղծություններն ու պատմվածքները, ըստ Յու. Պոշեմանսկու, աչքի են ընկել հատուկ քնարականությամբ։ Ավերյանովի պիեսները մեծ ժողովրդականություն են վայելել ԽՍՀՄ ինքնագործ թատրոններում։ 1935 թվականին թարգմանել է Իվան Ֆրանկոյի «Գողացված երջանկություն» պիեսը։

Հայրենական մեծ պատերազմի սկզբում Ավերյանովը փորձել է մտնել գործող բանակ, սակայն կարճատեսության պատճառով չի զորակոչվել։ Մոսկվայի աշխարհազորը կազմավորելիս գրանցվել է նրա կազմում և հայտնվել 8-րդ Կրասնոպրեսնենսկի դիվիզիայի 22-րդ հրաձգային գնդի 1-ին գումարտակի Գրողների վաշտերից մեկում։ Նշանակվել է բաժանմունքի հրամանատար։ Ճակատում միացել է Կոմունիստական կուսակցությանը։

Մասնակցել է Մոսկվայի պաշտպանությանը, հայտնվել է շրջափակման տակ։ Վերջին նամակը նրա հարազատներն ստացել են Սարատովում 1941 թվականի հոկտեմբերի 1-ին․ «...Ինձ նշանակեցին բաժանմունքի հրամանատար, ընդունեցին կուսակցություն, աշխատանքները շատ են, բայց աշխատանքը հետաքրքիր է, իսկ գլխավորը՝ անհրաժեշտ և օգտակար՝ յուրացնում ենք ռազմական ուսումը և ցանկացած պահի պատրաստ ենք հանդիպել նողկալի թշնամու հետ։ Գրեք, թանկագիններս, ավելի հաճախ, ձեր նամակները շատ հաճելի են և մեզ անհրաժեշտ։ Եղեք աշխույժ և հույս ունեցեք, որ հաղթելու ենք։ Ամուր համբուրում եմ ձեզ։ Վյաչեսլավ։ 21/IX 1941»։

### Ընտանիք
* Կինը՝ Նատալյա Լվովնա Ավերյանովա,
* Քույրը՝ Եկատերինա Միխայլովնա Զիկովա։

## Ստեղծագործություններ
### Պիեսներ
* Ոսկե թավա, դրամա 3 գործողությամբ և 6 տեսարանով (1934)
* Զառիթափ, դրամա 5 տեսարանով (1930)
* Վերջին ռասմաճակատը, պիես 4 գործողությամբ և 6 տեսարանով (1929)
* Особый Ефим или все в Осоавиахим, կատակերգություն 3 տեսարանով (1928)
* Իններորդ ալիք (Հոկտեմբերի 10-ամյակին), պիես 3 գործողությամբ (1927)
* Դավաճանը, պիես 2 գործողությամբ (1927)
* Կոմունայի տանը, Նոր կենցաղի տեսարաններ 3 գործողութամբ (1926, Ա. Նավրոխովի հետ համահեղինակությամբ)

### Արձակ
* Ոսկե թավա, պատմվածք (1927)
* Մարդն առանց անթացուպերի, պատմվածքներ (1927)
* Ամերիկացին, վիպակ (1925)

## Ծանոթագրություններ

Կատեգորիա:20-րդ դարի բանաստեղծներ
Կատեգորիա:20-րդ դարի գրողներ
Կատեգորիա:20-րդ դարի լրագրողներ
Կատեգորիա:Բանաստեղծներ այբբենական կարգով
Կատեգորիա:Լրագրողներ այբբենական կարգով
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Կատեգորիա:Խորհրդային լրագրողներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս արձակագիրներ
Ոսկե արահետ

«**Ոսկե արահետ**» (), խորհրդային արկածային գեղարվեստական ֆիլմ, որը նկարահանվել է Թբիլիսիի կինոստուդիայում 1945 թվականին։

## Սյուժե
Ֆիլմի գործողությունները տեղի են ունենում 1918 թվականին։ Ալթայի լեռներում գտնվող խուլ գյուղերից մեկում գտնվում է ոսկե գաղտնի հանք, որը մշակում են գերմանացի գաղութարարները։ Մաքսանենգությամբ ոսկին ուղարկվում է Չինաստան։ Ապօրինի գործունեությունը դադարեցնելու և ոսկու արդյունահանումը նոր իշխանության վերահսկողության տակ վերցնելու համար այն տարածք, որտեղ տեղի է ունենում հանքարդյունաբերությունը, ուղարկվել է կոմունիստ, պարտիզանների հրամանատար Եգոր Պերեկրեստովը։ Նրան հաջողվում է հայտնաբերել հանքատեղը, ինչի մասին հայտնելու համար նա ուղարկում է հանձնակատարի, սակայն ինքը զոհվում է ամբողջ ջոկատի հետ միասին։

## Դերերում
* Վլադիմիր Չոբուր
* Պյոտր Սոբոլևսկի
* Անդրեյ Ֆայտ
* Կոտե Դաուշվիլի
* Լ. Ռոմանով
* Վիկտոր Կուլակով
* Բորիս Անդրեև
* Լեյլա Աբաշիձե as Juta
* Նիկոլայ Գորլով

## Նկարահանող խումբ
* Ռեժիսոր՝ Կոնստանտին Պիպինաշվիլի
* Սցենարիստներ՝ Գրիգորի Կոլտունով, Կոնստանտին Պիպինաշվիլի
* Կոմպոզիտոր՝ Ալեքսեյ Մաճավարիանի, Իվան Գոկիելի
* Օպերատոր՝ Ֆելիքս Վիսոցկի

## Ծանոթագրություններ

Կատեգորիա:1940-ականների ռուսերեն ֆիլմեր
Կատեգորիա:1945 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Վրացերեն ֆիլմեր
Կատեգորիա:1940-ականների խորհրդային ֆիլմեր
Հարուստ հարսնացուն

**«Հարուստ հարսնացուն»** (), 1937 թվականի խորհրդային սև-սպիտակ գեղարվեստական ֆիլմ, երաժշտական կատակերգություն, որը նկարահանել է Իվան Պիրևը։ Ֆիլմում հնչում են Իսահակ Դունաևսկու երգերը Վասիլի Լեբեդև-Կումաչի տեքստերի հիման վրա։

## Սյուժե
Բերքահավաքի ժամանակ ուկրաինական կոլտնտեսություններից մեկում աշխատում են կոմերիտականներ տրակտորիստ Պավլոն և կոլտնտեսուհի Մարինկան, որոնք սիրում են միմյանց։ Բայց հաշվետար Կովինկոն վաղուց արդեն սիրահարված է Մարինային և նրանց դեմ լարում է տարբեր դավադրություններ։

## Դերերում
* Մարինա Լադինինա – *Մարինկա Լուկաշ
* [[Ֆեոդոր Կուրիխին]] – *Նաում պապ
* Բորիս Բեզգին – *Պավլո Զգարա
* [[Իվան Լյուբեզնով]] – *հաշվետար Կովինկո
* Ստեպան Շագայդա – *վարսավիր 
* [[Աննա Դմոխովսկայա]] – *Պալագա Ֆեոդորովնա
* Ալեքսանդր Անտոնով – *Դանիլո Բուդյակ
* [[Իվան Մատվեև]] – *Սենկա
* Լյուբով Սվեշնիկովա – *Ֆրոսկա
* [[Իվան Բոնդար]] – *էպիզոդ (լուսագրերում նշված չէ)
* Դմիտրի Կապկա – *բրիգադիր (լուսագրերում նշված չէ)
* [[Նատալյա Գեբդովսկայա]] – *էպիզոդ (լուսագերում նշված չէ)

## Նկարահանող խումբ
* Սցենարի հեղինակներ՝ Եվգենի Պոմեշչիկով և Արկադի Դոբրովոլսկի
* Ռեժիսոր՝ Իվան Պիրև
* Օպերատոր՝ Վլադիմիր Օկուլիչ
* Կոմպոզիտոր՝ Իսահակ Դունաևսկի
* Երգերի բառերը՝ Վասիլի Լեբեդև-Կումաչ
* Նկարիչ՝ Մարիա Սիմաշկևիչ

## Տեխնիկական տվյալներ
* ԽՍՀՄ, 1937 (ԱՄՆ-ում պրեմիերան տեղի է ունեցել 1938 թվականի հունիսի 3-ին)
* Ուկրաինֆիլմ
* Սև-սպիտակ, 85-96 րոպե։

## Ծանոթագրություններ

## Արտաքին հղումներ
* «Հարուստ հարսնացուն» «Энциклопедия отечественного кино» կայքում
* «Հարուստ հարսնացուն» ''Наше Кино'' կայքում 
* «Հարուստ հարսնացուն» ВидеоГид կայքում 

Կատեգորիա:1930-ականների ռուսերեն ֆիլմեր
Կատեգորիա:1937 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:1930-ականների խորհրդային ֆիլմեր